《次韵弟观咏丹山池荷 其二》
宋代·陈著

一雨西来满寺凉，盈盈不语立方塘。远公白社所修种，净土青方无点妆。

要向花光见菩萨，肯从色界问莲香。回头玉手双杯处，多少风流堕醉乡。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。